# Указания за безопасност за чукове

##

- Носете протектори за уши. Излагането на шум може да причини загуба на слуха.

- Използвайте спомагателна дръжка(и), ако са доставени с инструмента. Загубата на контрол може да причини персонално нараняване.

- Когато изпълнявате операция, при която съществува опасност режещият аксесоар да засегне скрити под повърхността проводници, дръжте електроинструмента само до изолираните повърхности на ръкохватките.При контакт с проводник под напрежение е възможно напрежението да се предаде по металните детайли на електроинструмента и това да предизвика токов удар.

##

- Винаги стартирайте пробиване при ниски скорости и с върха на бургията в контакт с детайла. При по-високи скорости бургията може да се огъне, ако й се позволи да се върти свободно без контакт с детайла, а това може да доведе до персонално нараняване.

- Прилагайте натиск само по права линия към бургията и не натискайте твърде много. Бургиите могат да се огънат, причинявайки счупване или загуба на контрол, което води до персонално нараняване.

##

- Използвайте подходящи прибори, за да откриете евентуално скрити под повърх‌ността тръбопроводи, или се обърнете към съответното местно снабдително дружество. Влизането в съприкосновение с проводници под напрежение може да предиз‌вика пожар и токов удар. Увреж‌да‌нето на газопровод може да доведе до експлозия. Увреждането на водопровод предизвиква значителни материални щети.

- Преди да оставите електроинструмента, изчаквайте въртенето да спре напълно. В противен случай използваният работен инструмент може да допре друг предмет и да предизвика неконтролирано преместване на електроинструмента.

- Осигурявайте обработвания детайл. Детайл, захванат с подходящи приспособ‌ления или скоби, е застопорен по здраво и сигурно, отколкото, ако го държите с ръка.

- При повреждане и неправилна експлоа‌тация от акумулаторната батерия могат да се отделят пари. Акумулаторната батерия може да се запали или да експлодира. Погрижете се за добро проветряване и при оплаквания се обърнете към лекар. Парите могат да раздразнят дихателните пътища.

- Не отваряйте акумулаторната батерия. Съществува опасност от възникване на късо съединение.

- Акумулаторната батерия може да бъде повредена от остри предмети, напр. пирони или отвертки, или от силни удари. Може да бъде предизвикано вътрешно късо съединение и акумулаторната батерия може да се запали, да запуши, да експлодира или да се прегрее.

- Използвайте акумулаторната батерия само в продукти на производителя. Само така тя е предпазена от опасно за нея претоварване.

| Предпазвайте акумулаторната батерия от високи температури, напр. вследствие на продължително излагане на директна слънчева светлина, огън, мръсотия, вода и овлажняване. Има опасност от експлозия и късо съединение.

- Не докосвайте веднага след работа работни инструменти или съседни части на корпуса. Те могат да се нагорещят при работа и да причинят изгаряния.

- Работният инструмент може да блокира при пробиване. Следете за сигурна позиция и дръжте здраво електроинструмента с двете ръце. В противен случай може да загубите контрол над електроинструмента.

- Бъдете предпазливи при дейности по разтрошаване с длетото. Падащите отчупени парчета от материала могат да наранят хората наоколо или Вас самите.

- Дръжте здраво електроинструмента при работа с двете ръце и следете за сигурната позиция. С две ръце електроинструментът се води по-сигурно.

- Внимание! При ползването на електроинструмент с Bluetooth ® може да възникне смущение по други уреди и съоръжения, самолети и медицински уреди (напр. пейсмейкъри, слухови апарати). Също така не може да се изключи евентуално вредно влияние върху хора и животни. Не използвайте електроинструмента с Bluetooth® в близост до медицински уреди, бензиностанции, химични съоръжения, зони с опасност от експлозия и в близост до взривоопасни материали. Не използвайте електроинструмента с Bluetooth® в самолети. Избягвайте продължителната работа в непосредствена близост до тялото.

Наименованието Bluetooth® както и графичните елементи (лога) са регистрирани търговски марки на фирма Bluetooth SIG, Inc. Ползването на това наименование и на графичните елементи от фирма Robert Bosch Power Tools GmbH става по лиценз.