# Punerea în funcţiune

- Asigură-te că capacul (13) modulului Bluetooth® Low Energy Module GCY 42 este închis în timpul funcţionării. Astfel se previne pătrunderea prafului în interior.

##

Cu ajutorul comutatorului Combi (7) selectează modul de funcţionare a sculei electrice.

Observaţie: Modifică modul de funcţionare numai când scula electrică este dezactivată! În caz contrar, scula electrică se poate deteriora.

Observaţie: Dacă comuţi într-un alt mod de funcţionare în timp ce comutatorul de pornire/oprire este blocat, scula electrică se opreşte.

- Pentru comutarea modului de funcţionare, roteşte comutatorul Combi (7) în poziţia dorită, până când se fixează sonor.

Poziţia pentru găurire cu percuţie în beton sau piatră

GBH 18V-34 CF cu mandrină interschimbabilă cu strângere rapidă (1): poziţie pentru găurire fără percuţie în lemn, metal, ceramică şi material plastic (funcţionare spre dreapta)

Poziţia pentru funcţionare spre stânga pentru extragerea accesoriului din piesa de prelucrat

Poziţia Vario-Lock pentru reglarea poziţiei dălţii.

Poziţia pentru dăltuire

##

- Dacă este necesar, eliberează tasta de fixare (9) pentru comutatorul de pornire/oprire.
- Pentru pornirea sculei electrice, apasă comutatorul de pornire/oprire (11).

Lampa se aprinde atunci când comutatorul de pornire/oprire (11) este apăsat uşor sau complet şi permite iluminarea zonei de lucru în condiţii de luminozitate nefavorabilă.

- Pentru oprirea sculei electrice, eliberează comutatorul de pornire/oprire (11).

##

Poţi regla progresiv turaţia/numărul de percuţii a/al sculei electrice conectate exercitând o apăsare mai puternică sau mai uşoară asupra comutatorului de pornire/oprire (11).

O apăsare uşoară a comutatorului de pornire/oprire (11) determină o turaţie joasă/un număr de percuţii mai mic. Turaţia/Numărul de percuţii creşte odată cu creşterea forţei de apăsare.

Poţi regla turaţia şi la interfaţa pentru utilizator, respectiv prin intermediul aplicaţiei pentru smartphone .

##

Poţi bloca dalta în poziţiile 16. Astfel poţi adopta întotdeauna poziţia de lucru optimă.

- Introdu dalta în sistemul de prindere a accesoriilor.
- Roteşte comutatorul Combi (7) în poziţia „Vario-Lock”.
- Roteşte accesoriul în poziţia dorită a dălţii.
- Roteşte comutatorul Combi (7) în poziţia „Dăltuire”. Astfel, sistemul de prindere a accesoriilor va fi blocat.

##

Pentru a dăltui pentru o perioadă mai lungă de timp fără a menţine apăsat în permanenţă comutatorul de pornire/oprire (11), blochează comutatorul de pornire/oprire în modul de „Dăltuire”.

- Pentru blocare, apasă comutatorul de pornire/oprire (11) până la opritor, apăsând simultan tasta de fixare (9).

- Pentru deconectare, apasă din nou tasta de fixare (9).