# Įrankių keitimas

Apsauginis nuo dulkių gaubtelis (4) neleidžia gręžimo metu kylančioms dulkėms patekti į įrankių įtvarą. Įdėdami įrankius saugokite, kad nepažeistumėte apsauginio nuo dulkių gaubtelio (4).

- Pažeistą apsauginį nuo dulkių gaubtelį būtina nedelsiant pakeisti. Tai atlikti rekomenduojame remonto tarnyboje.

## SDS plus įrankio keitimas

### SDS plus darbo įrankio įstatymas (žr. D pav.)

Su SDS plus griebtuvu nenaudodami papildomų įrankių galite lengvai ir patogiai pakeisti darbo įrankį.

- Darbo įrankį nuvalykite ir jo įstatomąjį galą šiek tiek patepkite.
- Darbo įrankį sukdami stumkite į įrankių įtvarą (3), kol jis savaime užsirakins.
- Patraukę įrankį atgal, patikrinkite, ar jis tinkamai užsifiksavo.

Dėl sistemos ypatumų įstatytas SDS plus darbo įrankis turi šiek tiek laisvumo. Todėl veikiant tuščiąja eiga, gali susidaryti radialinis nuokrypis. Tai neturi jokios įtakos gręžiamos kiaurymės tikslumui, nes gręžiant grąžtas centruojasi savaime.

### SDS plus darbo įrankio išėmimas (žr. E pav.)

- Patraukite užraktinę movą (5) į priekį ir išimkite darbo įrankį.

## Greitojo užveržimo keičiamojo griebtuvo įrankio keitimas

### Darbo įrankio įstatymas (žr. F pav.)

Nuoroda: nenaudokite įrankių be SDS plus gręžti su smūgiu arba kirsti! Įrankiai be SDS plus ir griebtuvas gręžiant su smūgiu ir kertant bus pažeidžiami.

- Įstatykite greitojo užveržimo keičiamąjį griebtuvą (1) su integruoti smūgio sustabdymo įtaisu.

Nuoroda: naudokite tik GBH 18V-34 CF skirtus specifinius greitojo užveržimo keičiamuosius griebtuvus su integruotu smūgio sustabdymo įtaisu. Tik naudojant šį griebtuvą yra užtikrinama, kad perforatoriaus pneumatinis smūginis mechanizmas nepažeis darbo įrankių.

- Tvirtai laikykite greitojo užveržimo keičiamojo griebtuvo fiksuojamąjį žiedą (22). Sukdami priekinę įvorę (21) atidarykite įrankių įtvarą tiek, kad būtų galima įstatyti įrankį. Tvirtai laikykite fiksuojamąjį žiedą (22) ir stipriai sukite priekinę įvorę (21) rodyklės kryptimi, kol aiškiai išgirsite, kad užsifiksavo.
- Patikrinkite, ar įrankis tvirtai įsistatė, t. y. jį patraukite.

Nuoroda: jei įrankių įtvaras buvo atidarytas iki atramos, užsukant įrankių įtvarą gali būti, kad trakštelėjimas girdėsis, bet įtvaras neužsidarys.

Tokiu atveju priekinę įvorę (21) vieną kartą pasukite prieš laikrodžio rodyklę. Tada įrankių įtvarą galima uždaryti.

- Pasukite kombinuotą jungiklį (7) į padėtį „Gręžimas“.

### Darbo įrankio išėmimas (žr. G pav.)

- Tvirtai laikykite greitojo užveržimo keičiamojo griebtuvo fiksuojamąjį žiedą (22). Sukdami priekinę įvorę (21) rodyklės kryptimi atidarykite įrankių įtvarą tiek, kad būtų galima išimti įrankį.