# Výmena nástroja

Ochranná manžeta (4) vo veľkej miere zabraňuje počas prevádzky náradia vnikaniu prachu z vŕtania do upínacej hlavy. Pri vkladaní nástroja dávajte pozor, aby sa ochranná manžeta (4) nepoškodila.

- Poškodenú ochrannú manžetu je potrebné ihneď vymeniť. Odporúčame, aby ste si to dali urobiť v autorizovanom servisnom stredisku.

## Výmena nástroja SDS plus

### Nasaďte vkladací nástroj SDS plus (pozri obrázok D)

Pomocou skľučovadla vrtáka SDS plus môžete ľahko a pohodlne vymeniť vkladací nástroj bez použitia ďalšieho náradia.

- Vyčistite zasúvací koniec vkladacieho nástroja a jemne ho potrite tukom.
- Nasaďte vkladací nástroj do upínania nástroja otáčaním, (3) kým sa automaticky nezaistí.
- Skontrolujte zaistenie potiahnutím za nástroj.

Vkladací nástroj SDS plus je voľne pohyblivý, čo je podmienené systémovo. Pri chode naprázdno tým vzniká odchýlka od presného kruhového pohybu. Na presnosť vrtu to však nemá vplyv, pretože vrták sa pri vŕtaní sám automaticky vycentruje.

### Vkladací nástroj SDS plus odoberte (pozri obrázok E)

- Zaisťovaciu objímku (5) posuňte dozadu a vyberte pracovný nástroj.

## Výmena nástroja, rýchloupínacie výmenné skľučovadlo

### Vkladanie pracovného nástroja (pozri obrázok F)

Upozornenie: Na vŕtanie s príklepom a sekanie nepoužívajte nástroje bez SDS plus! Nástroje bez SDS plus a ich skľučovadlo sa pri vŕtaní s príklepom a pri sekaní poškodia.

- Nasaďte rýchloupínacie výmenné skľučovadlo (1) s integrovaným vypnutím príklepu.

Upozornenie: Používajte výlučne rýchloupínacie výmenné skľučovadlo s integrovaným vypnutím príklepu určené pre GBH 18V-34 CF. Iba s týmto skľučovadlom je zaistené, že pneumatický príklep vŕtacieho kladiva nepoškodí pracovné nástroje.

- Pevne držte pridržiavací prstenec (22) rýchloupínacieho skľučovadla. Upínanie nástroja otvorte otáčaním prednej objímky (21) tak, aby sa mohol nasadiť nástroj. Pevne držte pridržiavací prstenec (22) a silno otáčajte prednú objímku (21) v smere šípky, kým nebude počuť zreteľný rapkáčový zvuk.
- Skontrolujte správne upevnenie potiahnutím za pracovný nástroj.

Upozornenie: Ak bolo uchytenie nástroja otvorené až na doraz, môže byť pri uťahovaní uchytenia nástroja počuť rapkáčový zvuk a uchytenie nástroja sa nezatvorí.

V takom prípade otočte prednú objímku (21) raz proti smeru šípky. Potom sa bude dať upínanie nástroja zavrieť.

- Kombinovaný prepínač (7) otočte do polohy „Vŕtanie“.

### Vybratie pracovného nástroja (pozri obrázok G)

- Pevne držte pridržiavací prstenec (22) rýchloupínacieho výmenného skľučovadla. Upínanie nástroja otvorte otáčaním prednej objímky (21) v smere šípky tak, aby sa mohol odobrať nástroj.