# Instrucţiuni de lucru

- Scula electrică dotată cu modulul Bluetooth® Low Energy Module GCY 42 este prevăzută cu o interfaţă radio. Trebuie luate în calcul limitările locale de funcţionare, de exemplu, în avioane sau spitale.

- În zonele în care nu este permisă utilizarea tehnologiei Bluetooth® fără fir, modulul Bluetooth® Low Energy Module GCY 42 şi bateria rotundă trebuie extrase.

Observaţie: Capacul (13) poate fi închis în siguranţă numai dacă modulul Bluetooth® Low Energy Module GCY 42 şi bateria rotundă se află în scula electrică.

- Pentru dezactivarea modulului Bluetooth® Low Energy Module GCY 42, roteşte bateria rotundă sau introdu o izolaţie între bateria rotundă şi modulul Bluetooth® Low Energy Module GCY 42.
- Închide capacul (13) pentru a preveni pătrunderea murdăriei.

##

Cu ajutorul limitatorului de reglare a adâncimii (17) se poate stabili adâncimea de găurire dorită X.

- Apasă tasta pentru reglarea limitatorului de reglare a adâncimii (15) şi introdu limitatorul de reglare a adâncimii în mânerul auxiliar (16).
  Canelura de pe limitatorul de reglare a adâncimii (17) trebuie să fie orientată în jos.
- Împinge accesoriul cu sistem de prindere SDS plus până la opritor în sistemul de prindere a accesoriilor SDS plus (3). În caz contrar, mobilitatea accesoriului cu sistem de prindere SDS plus ar putea cauza o reglare greşită a adâncimii de găurire.
- Trage limitatorul de reglare a adâncimii până când distanţa dintre vârful burghiului şi vârful limitatorului de reglare a adâncimii corespund adâncimii de găurire dorite X.

##

- Dacă accesoriul se blochează sau se agaţă, se întrerupe antrenarea la arborele port‌burghiu. Din cauza forţelor astfel generate, este necesar să ţineţi întotdeauna ferm şi cu ambele mâini scula electrică şi să aveţi o poziţie stabilă.

- Opriţi scula electrică şi detensionaţi-o atunci când se blochează. Pornirea sculei electrice când dispozitivul de găurire este blocat, generează momente de recul foarte puternice.

##

Protecţia la recul (KickBack Control) asigură un control mai bun al sculei electrice, sporind, astfel, protecţia utilizatorului comparativ cu sculele electrice fără KickBack Control. În cazul rotirii bruşte şi imprevizibile a sculei electrice pe axa burghiului, scula electrică se opreşte, indicatorul de activare a sistemului de protecţie la recul (24) se aprinde în roşu, iar lampa de lucru (14) se aprinde intermitent. Dacă deconectarea rapidă este activată, LED-ul indicatorului de stare (27) se aprinde intermitent cu iluminare de culoare roşie.

- Pentru repunerea în funcţiune, eliberează comutatorul de pornire/oprire (11) şi acţionează-l din nou.

##

EPC te sprijină la iniţierea de găuri şi lucrul cu percuţie în materiale delicate prin accelerarea lentă a turaţiei de lucru, pentru lucrări precise.

##

Pentru un control mai bun şi o aşezare mai precisă, scula electrică porneşte cu o turaţie joasă, care creşte rapid până la turaţia reglată.
Reglarea electronică a turaţiei este activată automat în momentul în care scula electrică este aşezată.

##

Amortizorul de vibraţii integrat reduce vibraţiile care se produc.

- Nu mai continua să foloseşti scula electrică dacă elementul de amortizare s-a deteriorat.