# Käyttötarvikkeen vaihto

Pölysuojuksella (4) saat tehokkaasti estettyä porattaessa syntyvän pölyn tunkeutumisen käyttötarvikkeen kiinnittimeen. Varo vaurioittamista pölysuojusta (4), kun asennat käyttötarvikkeen.

- Vaurioitunut pölysuojus tulee vaihtaa välittömästi. Suosittelemme antamaan tämän asiakaspalvelun tehtäväksi.

## SDS plus -käyttötarvikkeen vaihto

### SDS plus -käyttötarvikkeen asentaminen (katso kuva D)

SDS plus -poraistukan avulla voit vaihtaa käyttötarvikkeet helposti ilman ylimääräisiä työkaluja.

- Puhdista käyttötarvikkeen kiinnitysvarsi ja voitele se ohuelti rasvalla.
- Työnnä kiertävällä liikkeellä käyttötarviketta käyttötarvikkeen pitimeen (3), kunnes se lukkiutuu paikalleen.
- Tarkista kunnollinen lukitus vetämällä käyttötarvikkeesta.

SDS plus -käyttötarvikkeen toimintatapa mahdollistaa sen esteettömän liikkeen. Tämän myötä tyhjäkäynnillä esiintyy pyörintäheittoa. Tämä ei heikennä porausreiän tarkkuutta, koska poranterä keskittää itsensä automaattisesti porauksen aikana.

### SDS plus -käyttötarvikkeen irrotus (katso kuva E)

- Siirrä lukkoholkkia (5) taaksepäin ja ota käyttötarvike pois.

## Pikaistukan käyttötarvikkeen vaihto

### Käyttötarvikkeen asennus (katso kuva F)

Huomautus: älä käytä iskuporaamiseen tai piikkaamiseen sellaisia käyttötarvikkeita, joissa ei ole SDS plus -kiinnitystä! SDS plus -kiinnityksellä varustamattomat käyttötarvikkeet ja työkalun poraistukka vaurioituvat iskuporaus- ja piikkaustöissä.

- Asenna sisäänrakennetulla iskunestolla varustettu pikaistukka (1).

Huomautus: käytä vain mallille GBH 18V-34 CF tarkoitettua sisäänrakennetulla iskunestolla varustettua pikaistukkaa. Vain tällä istukalla voidaan taata, ettei poravasaran pneumaattinen iskukoneisto vaurioita käyttötarvikkeita.

- Pidä pikaistukan pidinrengasta (22) paikallaan. Kierrä etuholkilla (21) käyttötarvikkeen pidintä auki, kunnes saat asennettua käyttötarvikkeen. Pidä pidinrengasta (22) paikallaan ja kierrä etuholkkia (21) voimakkaasti nuolen suuntaan, kunnes siitä kuuluu ratinaa.
- Tarkista kunnollinen kiinnitys käyttötarvikkeesta vetämällä.

Huomautus: jos pidin on avattu rajoittimeen asti, käyttötarvikkeen pitimen kiinni kiertämisen yhteydessä voi kuulua ratinaa, vaikka pidin ei sulkeudu.

Pyöräytä tässä tapauksessa etuholkkia (21) kerran nuolen vastaiseen suuntaan. Tämän jälkeen pitimen voi sulkea.

- Käännä yhdistelmäkytkin (7) poraamisen asentoon.

### Käyttötarvikkeen irrotus (katso kuva G)

- Pidä pikaistukan pidinrengasta (22) paikallaan. Avaa käyttötarvikkeen pidin kiertämällä etuholkkia (21) nuolen suuntaan, kunnes saat irrotettua käyttötarvikkeen.