# Смяна на патронника

## Демонтиране на сменяемия патронник (вж. фиг. B)

- Издърпайте застопоряващия пръстен (6) на сменяемия патронник назад, задръжте го в тази позиция и издърпайте патронника SDS plus (2), респ. патронника за бърза замяна (1) напред.
- След демонтиране пазете сменяемия патронник от замърсяване.

## Поставяне на сменяемия патронник (вж. фиг. C)

- Преди да поставите сменяемия патронник, го почистете и смажете леко опашката му.
- Захванете патронника SDS plus (2), респ. патронника за бърза замяна (1) с цялата ръка. Вкарайте сменяемия патронник със завъртане на гнездото (20), докато усетите отчетливо прещракване.
- Сменяемият патронник се застопорява автоматично. Уверете се, че патронникът е захванат здраво, като го издърпате.