# Zamjena alata

Tijekom rada kapa za zaštitu od prašine (4) u znatnoj mjeri sprječava prodiranje prašine od bušenja u prihvat alata. Pri umetanju alata pazite da se ne ošteti kapa za zaštitu od prašine (4).

- Oštećenu kapu za zaštitu od prašine treba odmah zamijeniti. Preporučuje se da taj posao obavi servis.

## Zamjena alata SDS plus

### Umetanje SDS plus radnog alata (vidjeti sliku D)

Pomoću SDS plus stezne glave možete jednostavno i lako zamijeniti radni alat bez uporabe dodatnih alata.

- Očistite usadnik radnog alata i lagano ga podmažite.
- Umetnite radni alat uz okretanje u prihvat alata (3) sve dok se sam ne blokira.
- Provjerite blokadu povlačenjem alata.

Uvjetovano sustavom, SDS plus radni alat je slobodno pomičan. Zbog toga kod praznog hoda nastaje odstupanje od okruglosti. To nema nikakav učinak na točnost izbušene rupe jer se svrdlo kod bušenja samo centrira.

### Vađenje SDS plus radnog alata (vidjeti sliku E)

- Gurnite čahuru za blokadu (5) prema natrag i izvadite radni alat.

## Zamjena alata izmjenjive brzostezne glave

### Umetanje radnog alata (vidjeti sliku F)

Napomena: Alate bez SDS plus ne koristite za bušenje čekićem ili rad dlijetom! Alati bez SDS plus i njihova stezna glava mogu se oštetiti prilikom bušenja čekićem i rada dlijetom.

- Stavite izmjenjivu brzosteznu glavu (1) s integriranim zaustavljanjem udaraca.

Napomena: Koristite isključivo izmjenjivu brzosteznu glavu s integriranim zaustavljanjem specifičnu za GBH 18V-34 CF. Samo je s ovom steznom glavom osigurano da pneumatski udarni mehanizam bušaćeg čekića neće oštetiti radne alate.

- Čvrsto držite prsten za držanje (22) izmjenjive brzostezne glave. Otvarajte prihvat alata okretanjem prednje čahure (21) sve dok ne možete umetnuti alat. Čvrsto držite prsten za držanje (22) i snažno okrećite prednju čahuru (21) u smjeru strelice sve dok ne čujete klepetavi zvuk.
- Provjerite čvrst dosjed povlačenjem alata.

Napomena: Ako je prihvat alata otvoren do kraja, pri zavrtanju prihvata alata možete čuti klepetavi zvuk, ali se prihvat alata neće zatvoriti.

U tom slučaju jednom okrenite prednju čahuru (21) suprotno od smjera strelice. Nakon toga se prihvat alata može zatvoriti.

- Okrenite kombinirani prekidač (7) u položaj „Bušenje“.

### Vađenje radnog alata (vidjeti sliku G)

- Čvrsto držite prsten za držanje (22) izmjenjive brzostezne glave. Otvarajte prihvat alata okretanjem prednje čahure (21) u smjeru strelice sve dok ne možete izvaditi alat.