# Pracovné pokyny

- Elektrické náradie s vloženým Bluetooth® Low Energy Module GCY 42 je vybavené rádiovým rozhraním. Rešpektujte lokálne obmedzenia prevádzky, napríklad v lietadlách alebo nemocniciach.

- V oblastiach, v ktorých sa nesmie používať technológia rádiového prenosu Bluetooth®, musíte Bluetooth® Low Energy Module GCY 42 a gombíkovú batériu vybrať.

Upozornenie: Kryt (13) musí byť bezpečne zatvorený, keď sa Bluetooth® Low Energy Module GCY 42 a gombíková batéria nachádzajú v elektrickom náradí.

- Na deaktiváciu modulu Bluetooth® Low Energy Module GCY 42 preklopte gombíkovú batériu alebo medzi gombíkovú batériu a Bluetooth® Low Energy Module GCY 42 vložte izoláciu.
- Zatvorte kryt (13), aby sa dnu nedostala žiadna nečistota.

##

Pomocou hĺbkového dorazu (17) je možné stanoviť želanú hĺbku vŕtania X.

- Stlačte tlačidlo pre nastavenie hĺbkového dorazu (15) a nastavte hĺbkový doraz v prídavnej rukoväti (16).
  Ryhovanie na hĺbkovom doraze (17) musí smerovať nadol.
- Posuňte vkladací nástroj SDS plus až na doraz do upínania nástroja SDS plus (3). Pohyblivosť nástroja SDS plus môže inak spôsobiť nesprávne nastavenie hĺbky vŕtania.
- Hĺbkový doraz vytiahnite tak, aby vzdialenosť medzi špičkou vrtáka a špičkou hĺbkového dorazu zodpovedala želanej hĺbke vŕtania X.

##

- Keď sa pracovný nástroj sprieči alebo zablokuje, pohon vŕtacieho vretena sa preruší. Z dôvodu vznikajúcich síl držte elektrické náradie vždy obidvomi rukami a zaujmite stabilný postoj.

- Keď sa elektrické náradie zablokuje, okamžite ho vypnite a uvoľnite pracovný nástroj. Pri zapnutí so zablokovaným vŕtacím nástrojom vznikajú veľmi intenzívne reakčné momenty.

##

Rýchle vypnutie (KickBack Control) poskytuje lepšiu kontrolu nad elektrickým náradím, čím zvyšuje ochranu používateľa v porovnaní s iným elektrickým náradím bez funkcie KickBack Control. Pri náhlej a nepredvídateľnej rotácii elektrického náradia okolo osi vŕtania sa elektrické náradie vypne, indikácia rýchleho vypnutia (24) svieti načerveno a pracovné osvetlenie (14) bliká. Pri aktivovanom rýchlom vypnutí bliká indikácia stavu (27) načerveno.

- Na opätovné uvedenie do prevádzky uvoľnite vypínač (11) a znova ho stlačte.

##

EPC pomáha pri zavrtávaní a pri práci s príklepom do citlivých materiálov pomocou pomalého rozbehu na pracovné otáčky, aby sa zvýšila presnosť práce.

##

Kvôli lepšej kontrole a presnému priloženiu sa elektrické náradie spúšťa s nízkymi otáčkami a potom ich zvyšuje až na nastavené otáčky.
Elektronická regulácia otáčok sa aktivuje automaticky pri priložení elektrického náradia.

##

Zabudované tlmenie vibrácií znižuje vznikajúce vibrácie.

- Elektrické náradie prestaňte používať, keď je poškodený tlmiaci prvok.