# Υποδείξεις εργασίας

- Το ηλεκτρικό εργαλείο με τοποθετημένη τη μονάδα Bluetooth® Low Energy Module GCY 42 είναι εξοπλισμένο με μια ασύρματη θύρα διεπαφής. Οι τοπικοί περιορισμοί λειτουργίας, π.χ. σε αεροπλάνα ή νοσοκομεία πρέπει να τηρούνται.

- Στις περιοχές, στις οποίες η ασύρματη τεχνολογία Bluetooth® δεν επιτρέπεται να χρησιμοποιηθεί, πρέπει να αφαιρεθεί η μονάδα Bluetooth® Low Energy Module GCY 42 και η μπαταρία τύπου κουμπιού.

Υπόδειξη: Το κάλυμμα (13) μπορεί να κλείσει με ασφάλεια μόνο, όταν η μονάδα Bluetooth® Low Energy Module GCY 42 και η μπαταρία τύπου κουμπιού βρίσκονται στο ηλεκτρικό εργαλείο.

- Για την απενεργοποίηση της μονάδας Bluetooth® Low Energy Module GCY 42 γυρίστε την μπαταρία τύπου κουμπιού από την άλλη μεριά ή τοποθετήστε μια μόνωση ανάμεσα στην μπαταρία τύπου κουμπιού και στη μονάδα Bluetooth® Low Energy Module GCY 42.
- Κλείστε το κάλυμμα (13), ώστε να μην εισχωρεί καμία ρύπανση.

##

Με τον οδηγό βάθους (17) μπορεί να καθοριστεί το επιθυμητό βάθος τρυπήματος X.

- Πατήστε το πλήκτρο για τη ρύθμιση του οδηγού βάθους (15) και τοποθετήστε τον οδηγό βάθους στην πρόσθετη λαβή (16).
  Οι ραβδώσεις στον οδηγό βάθους (17) πρέπει να δείχνουν προς τα κάτω.
- Σπρώξτε το εξάρτημα SDS plus μέχρι τέρμα στην υποδοχή εξαρτήματος SDS plus (3). Η μη σταθερότητα του εξαρτήματος SDS plus μπορεί να οδηγήσει σε λάθος ρύθμιση του βάθους τρυπήματος.
- Τραβήξτε έξω τον οδηγό βάθους τόσο, ώστε η απόσταση μεταξύ της μύτης του τρυπανιού και της άκρης του οδηγού βάθους να αντιστοιχεί στο επιθυμητό βάθος τρυπήματος X.

##

- Σε περίπτωση που το εξάρτημα σφηνώσει ή προσκρούσει κάπου, διακόπτεται η μετάδοση κίνησης στον άξονα. Κρατάτε το ηλεκτρικό εργαλείο, λόγω των εμφανιζόμενων εδώ δυνάμεων, πάντοτε με τα δύο χέρια καλά σταθερά και ‌φροντίζετε για μια ασφαλή στάση.

- Απενεργοποιήστε το ηλεκτρικό εργαλείο και λύστε το εξάρτημα, όταν μπλοκάρει το ηλεκτρικό εργαλείο. Όταν θέσετε το ηλεκτρικό εργαλείο σε λειτουργία και το εξάρτημα τρυπήματος είναι μπλοκαρισμένο δημιουργούνται υψηλές αντιδραστικές ροπές.

##

Η γρήγορη απενεργοποίηση (KickBack Control) προσφέρει έναν καλύτερο έλεγχο του ηλεκτρικού εργαλείου και αυξάνει έτσι την προστασία του χρήστη, σε σύγκριση με τα ηλεκτρικά εργαλεία χωρίς KickBack Control. Σε περίπτωση ξαφνικής και απρόβλεπτης περιστροφής του ηλεκτρικού εργαλείου γύρω από τον άξονα του τρυπανιού απενεργοποιείται το ηλεκτρικό εργαλείο, η ένδειξη της γρήγορης απενεργοποίησης (24) ανάβει κόκκινη και το φως εργασίας (14) αναβοσβήνει. Σε περίπτωση ενεργοποιημένης γρήγορης απενεργοποίησης η ένδειξη κατάστασης (27) αναβοσβήνει κόκκινη.

- Για την επαναλειτουργία αφήστε τον διακόπτη On/Off (11) ελεύθερο και πατήστε τον εκ νέου.

##

Η λειτουργία του ηλεκτρονικού ελέγχου ακριβείας (EPC) σας υποστηρίζει κατά το αρχικό τρύπημα και στις εργασίες με κρούση σε ευαίσθητα υλικά μέσω αργής επιτάχυνσης του αριθμού στροφών εργασίας για ακριβείς εργασίες.

##

Για έναν καλύτερο έλεγχο και ένα ακριβές ξεκίνημα το ηλεκτρικό εργαλείο ξεκινά με έναν χαμηλό αριθμό στροφών, που αυξάνεται μετά γρήγορα μέχρι τον ρυθμισμένο αριθμό στροφών.
Ο ηλεκτρονικός έλεγχος του αριθμού των στροφών ενεργοποιείται αυτόματα κατά το ξεκίνημα του ηλεκτρικού εργαλείου.

##

Η ενσωματωμένη απόσβεση κραδασμών μειώνει τους εμφανιζόμενους κραδασμούς.

- Μην συνεχίσετε τη χρήση του ηλεκτρικού εργαλείου όταν υποστεί βλάβη το στοιχείο απόσβεσης κραδασμών.