# Uvedenie do prevádzky

- Dávajte pozor na to, aby bol kryt (13) Bluetooth® Low Energy Module GCY 42 počas prevádzky zatvorený. Zabránite tak vniknutiu prachu.

##

Pomocou kombinovaného prepínača (7) zvoľte pracovný režim elektrického náradia.

Upozornenie: Pracovný režim meňte len pri vypnutom elektrickom náradí! Inak by sa mohlo elektrické náradie poškodiť.

Upozornenie: Ak prepnete na iný pracovný režim, keď je vypínač zaistený, elektrické náradie sa vypne.

- Pri zmene pracovného režimu otočte kombinovaný prepínač (7) do želanej polohy tak, aby sa počuteľne zaistil.

Poloha na vŕtanie s príklepom do betónu alebo kameňa

GBH 18V-34 CF s rýchloupínacím výmenným skľučovadlom (1): pozícia na vŕtanie bez príklepu do dreva, kovu, keramiky a plastu (pravobežný chod)

Pozícia pre ľavobežný chod na uvoľnenie vkladacieho nástroja z obrobku

Pozícia Vario-Lock na prestavenie polohy sekáča.

Poloha na sekanie

##

- V prípade potreby povoľte zaisťovacie tlačidlo (9) vypínača.
- Elektrické náradie zapnete stlačením vypínača (11).

Svietidlo svieti pri mierne alebo úplne zatlačenom vypínači (11) a umožňuje osvetlenie pracovnej oblasti pri nevhodných svetelných podmienkach.

- Na vypnutie elektrického náradia uvoľnite vypínač (11).

##

Otáčky/príklepy zapnutého elektrického náradia môžete plynulo regulovať tým, do akej miery stláčate vypínač (11).

Mierny tlak na vypínač (11) vyvolá nízke otáčky/príklepy. So zvyšovaním tlaku sa počet otáčok/frekvencia príklepu zvyšujú.

Otáčky môžete regulovať aj na používateľskom rozhraní alebo cez aplikáciu v smartfóne .

##

Sekáč môžete zaaretovať v 16 polohách. Vďaka tomu budete môcť zaujať vždy optimálnu pracovnú polohu.

- Vložte sekáč do upínania nástroja.
- Kombinovaný prepínač (7) otočte do polohy „Vario-Lock“.
- Otáčajte pracovný nástroj tak, aby sa dostal do požadovanej sekacej polohy.
- Kombinovaný prepínač (7) otočte do polohy „Sekanie“. Upínanie nástroja je tým zaaretované.

##

Ak chcete sekať dlhšiu dobu bez nepretržitého stláčania vypínača (11), zaistite vypínač v pracovnom režime „Sekanie“.

- Na aretáciu stlačte vypínač (11) až na doraz a súčasne stlačte zaisťovacie tlačidlo vypínača (9).

- Na vypnutie znova stlačte zaisťovacie tlačidlo vypínača (9).