# Käyttöönotto

- Varmista, että suojus (13) Bluetooth® Low Energy -moduulissa GCY 42 on käytön aikana kiinni. Näin estät pölyn pääsyn laitteen sisään.

##

Yhdistelmäkytkimellä (7) valitset sähkötyökalun käyttötavan.

Huomautus: vaihda käyttötapaa vain kun sähkötyökalu on sammutettu! Muussa tapauksessa sähkötyökalu saattaa vaurioitua.

Huomautus: jos valitset toisen käyttötavan käynnistyskytkimen ollessa lukossa, sähkötyökalu sammuu.

- Vaihda käyttötapaa kiertämällä yhdistelmäkytkintä (7), kunnes se naksahtaa haluamaasi asentoon.

Asento iskuporaamiseen betoniin tai kivimateriaaliin

GBH 18V-34 CF jossa pikaistukka (1): asento iskuttomaan poraamiseen puuhun, metalliin, keramiikkaan tai muoviin (pyörimissuunta myötäpäivään)

Pyörimissuunta vastapäivään -asento käyttötarvikkeen irrottamiseen työkappaleesta

Vario-Lock-asento taltan asennon säätöön.

Käyttöasento piikkaamiseen

##

- Vapauta tarvittaessa käynnistyskytkimen lukituspainike (9).
- Käynnistä sähkötyökalu painamalla käynnistyskytkintä (11).

Valo syttyy, kun painat käynnistyskytkintä (11). Sen avulla voit valaista työskentelyalueen.

- Sähkötyökalu sammuu, kun vapautat käynnistyskytkimen (11).

##

Käynnissä olevan sähkötyökalun kierroslukua/iskulukua voi säätää portaattomasti käynnistyskytkimellä (11).

Kun painat käynnistyskytkintä (11) kevyesti, käyttötarvike pyörii pienellä kierrosluvulla/iskuluvulla. Kun painat kytkintä voimakkaammin, kierrosluku/iskuluku kasvaa.

Voit säätää kierrosluvun myös käyttöliittymän tai älypuhelinsovelluksen avulla.

##

Voit lukita taltan 16 erilaiseen asentoon. Näin voit työskennellä aina optimaalisessa asennossa.

- Asenna taltta käyttötarvikkeen pitimeen.
- Käännä yhdistelmäkytkintä (7) "Vario-Lock"-asentoon.
- Käännä käyttötarvike haluttuun piikkausasentoon.
- Käännä yhdistelmäkytkintä (7) piikkaamisen asentoon. Tämä lukitsee käyttötarvikkeen pitimen.

##

Kun haluat piikata pidemmän aikaa painamatta koko ajan käynnistyskytkintä (11), lukitse käynnistyskytkin piikkaamisen käyttötapaan.

- Tee lukitus painamalla käynnistyskytkintä (11) ääriasentoon ja painamalla samanaikaisesti lukituspainiketta (9).

- Sammuta työkalu painamalla uudelleen lukituspainiketta (9).