# Værktøjsskift

Støvbeskyttelseskappen (4) forhindrer i stort omfang, at borestøv trænger ind i værktøjsholderen under brug. Når værktøjet sættes i, skal man være opmærksom på, at støvbeskyttelseskappen (4) ikke beskadiges.

- En beskadiget støvbeskyttelseskappe skal straks udskiftes. Det anbefales at lade en kundeservice udføre arbejdet.

## Værktøjsskift SDS plus

### Isætning af SDS plus-indsatsværktøj (se billede D)

Med SDS plus-borepatronen kan du skifte indsatsværktøj nemt og bekvemt uden brug af andre værktøjer.

- Rengør indsatsværktøjets indstiksende, og smør den med en smule fedt.
- Isæt indsatsværktøjet i værktøjsholderen (3) med en drejebevægelse, til det automatisk låses.
- Kontrollér, at den er låst, ved at trække i værktøjet.

SDS plus-indsatsværktøjet er systembetinget frit bevægeligt. Derved opstår der en rundløbsafvigelse ved tomgang. Dette har ingen indvirkning på borehullets nøjagtighed, da boret centreres automatisk ved boring.

### Udtagning af SDS plus-indsatsværktøj (se billede E)

- Skub låsekappen (5) tilbage, og tag indsatsværktøjet ud.

## Værktøjsskift selvspændende udskiftningsborepatron

### Isætning af indsatsværktøj (se billede F)

Bemærk! Brug ikke værktøj uden SDS plus til hammerboring eller mejsling! Værktøj uden SDS plus og dets borepatron beskadiges under hammerboring og mejsling.

- Isæt den selvspændende udskiftningsborepatron (1) med integreret slagstop.

Bemærk: Brug kun den til GBH 18V-34 CF specifikke selvspændende udskiftningsborepatron med integreret slagstop. Kun med denne borepatron sikres det, at borehammerens pneumatiske slagmekanisme ikke beskadiger indsatsværktøjerne.

- Hold fast i holderingen (22) til den selvspændende udskiftningsborepatron. Åbn værktøjsholderen ved at dreje den forreste kappe (21) så meget, at værktøjet kan sættes i. Hold fast i holderingen (22), og drej den forreste kappe (21) kraftigt i pilens retning, til man tydeligt kan høre en skraldende lyd.
- Kontrollér fastgørelsen ved at trække i værktøjet.

Bemærk: Hvis værktøjsholderen er åbnet indtil anslaget, kan der ved lukning af værktøjsholderen være en hørbar skraldelyd, og værktøjsholderen lukker sig ikke.

Drej i dette tilfælde den forreste kappe (21) en gang imod pilens retning. Derefter kan værktøjsholderen lukkes.

- Drej kombi-omskifteren (7) til positionen "Boring".

### Udtagning af indsatsværktøj (se billede G)

- Hold fast i holderingen (22) til den selvspændende udskiftningsborepatron. Åbn værktøjsholderen ved at dreje den forreste kappe (21) i pilens retning, til værktøjet kan tages ud.