# Työskentelyohjeita

- Asennetulla Bluetooth® Low Energy -moduulilla GCY 42 varustettu sähkötyökalu sisältää langattoman yhteyden. Paikallisia käyttörajoituksia (esimerkiksi lentokoneissa tai sairaaloissa) on noudatettava.

- Sellaisissa paikoissa, joissa Bluetooth®-yhteyden käyttö on kielletty, Bluetooth® Low Energy -moduuli GCY 42 ja sen nappiparisto on irrotettava.

Huomautus: suojuksen (13) voi sulkea kunnolla vain, kun Bluetooth® Low Energy -moduuli GCY 42 ja nappiparisto ovat sähkötyökalussa.

- Jos haluat poistaa Bluetooth® Low Energy -moduulin GCY 42 käytöstä, käännä nappiparisto ympäri tai aseta eriste nappipariston ja Bluetooth® Low Energy -moduulin GCY 42 väliin.
- Sulje suojus (13), jotta kotelon sisään ei pääse likaa.

##

Syvyydenrajoittimella (17) voit säätää haluamasi poraussyvyyden X.

- Paina syvyydenrajoittimen säätöpainiketta (15) ja asenna syvyydenrajoitin lisäkahvaan (16).
  Syvyydenrajoittimen (17) urituksen täytyy osoittaa alaspäin.
- Työnnä SDS plus -käyttötarvike käyttötarvikkeen SDS plus -pitimen (3) pohjaan asti. Muuten säädät mahdollisesti väärän poraussyvyyden, koska SDS plus -käyttötarvike voi päästä siirtymään.
- Vedä syvyydenrajoitinta ulospäin, kunnes poranterän kärjen ja syvyydenrajoittimen kärjen välinen etäisyys vastaa haluamaasi poraussyvyyttä X.

##

- Jos käyttötarvike jumittuu, voimansiirto karaan katkeaa. Pidä sähkötyökalusta suurten vääntömomenttien takia aina kunnolla kiinni molemmilla käsillä ja seiso tukevassa asennossa.

- Sammuta sähkötyökalu ja irrota käyttötarvike, jos sähkötyökalu on jumittunut. Suuret reaktiomomentit aiheuttavat vaaran, jos käynnistät sähkötyökalun poranterän ollessa jumissa.

##

Toiminnan pikapysäytyksen (KickBack Control) ansiosta sähkötyökalun hallittavuus ja turvallisuus on parempi kuin KickBack Controlilla varustamattomissa sähkötyökaluissa. Jos sähkötyökalu pyörähtää äkillisesti ja odottamatta porausakselin ympäri, sähkötyökalun toiminta katkeaa, toiminnan pikapysäytyksen näyttö (24) palaa punaisena ja työvalo (14) vilkkuu. Aktivoidun pikapysäytyksen yhteydessä tilanäyttö (27) vilkkuu punaisena.

- Kun haluat ottaa työkalun uudelleen käyttöön, vapauta käynnistyskytkin (11) ja paina käynnistyskytkintä uudelleen.

##

EPC helpottaa poraustyön aloitusta ja iskuporaamista herkkiin materiaaleihin, koska se kiihdyttää moottorin hitaasti käyttökierroslukuun ja mahdollistaa siten erittäin tarkan työskentelyn.

##

Sähkötyökalun tarkan hallinnan ja kohdistuksen takaamiseksi moottori käynnistyy matalalla kierrosluvulla ja kiihtyy tämän jälkeen säädettyyn kierroslukuun.
Elektroninen kierrosluvun ohjaus aktivoituu automaattisesti, kun asetat sähkötyökalun työkappaletta vasten.

##

Sisäänrakennettu tärinänvaimennus vaimentaa tärinää.

- Älä jatka sähkötyökalun käyttöä, jos vaimennusosa on vaurioitunut.