# Puštanje u rad

- Pazite da je poklopac (13) modula Bluetooth® Low Energy Module GCY 42 zatvoren tijekom rada. Tako ćete spriječiti prodiranje prašine.

##

Kombiniranim prekidačem (7) odaberite način rada električnog alata.

Napomena: Promijenite način rada samo kada je električni alat isključen! Električni alat bi se inače mogao oštetiti.

Napomena: Ako se prebacite u neki drugi način rada dok je blokiran prekidač za uključivanje/isključivanje, električni alat će se isključiti.

- Za promjenu načina rada okrenite kombinirani prekidač (7) u željeni položaj sve dok se čujno ne uglavi.

Položaj za bušenje čekićem u beton ili kamen

GBH 18V-34 CF s izmjenjivom brzosteznom glavom (1): položaj za bušenje bez udarca u drvo, metal, keramiku i plastiku (desni hod)

Položaj za lijevi hod za otpuštanje radnog alata iz izratka

Položaj Vario-Lock za namještanje položaja dlijeta.

Položaj za rad dlijetom

##

- Po potrebi otpustite tipku za blokadu (9) prekidača za uključivanje/isključivanje.
- Za uključivanje električnog alata pritisnite prekidač za uključi‌vanje/isključivanje (11).

Svjetiljka svijetli kada se prekidač za uključivanje/isključivanje (11) pritisne lagano ili do kraja i omogućava osvjetljenje područja rada u slučaju nepovoljnih uvjeta rasvjete.

- Za isključivanje električnog alata otpustite prekidač za uključivanje/isključivanje (11).

##

Broj okretaja/broj udaraca uključenog električnog alata možete bezstupanjski regulirati ovisno o tome do kojeg stupnja ste pritisnuli prekidač za uključivanje/isključivanje (11).

Laganim pritiskom na prekidač za uključivanje/isključivanje (11) postiže se manji broj okretaja/broj udaraca. Jačim pritiskom povećava se broj okretaja/broj udaraca.

Broj okretaja možete regulirati i na korisničkom sučelju odn. putem aplikacije za pametni telefon.

##

Dlijeto možete blokirati u 16 položaja. Na taj način možete zauzeti optimalni radni položaj.

- Umetnite dlijeto u prihvat alata.
- Okrenite kombinirani prekidač (7) u položaj „Vario-Lock“.
- Okrenite radni alat u željeni položaj dlijeta.
- Okrenite kombinirani prekidač (7) u položaj „Rad dlijetom“. Time je prihvat alata blokiran.

##

Kako biste dulje vrijeme mogli raditi dlijetom, a da stalno ne pritišćete prekidač za uključivanje/isključivanje (11), blokirajte prekidač za uključivanje/isključivanje u načinu rada „Rad dlijetom“.

- Za blokadu pritisnite prekidač za uključi‌vanje/isključivanje (11) do graničnika i istovremeno pritisnite tipku za blokadu (9).

- Za isključivanje ponovno pritisnite tipku za blokadu (9).