# Darbinstrumenta nomaiņa

Putekļu aizsargs (4) novērš urbšanas procesā radušos putekļu iekļūšanu turētājaptverē. Iestiprinot darbinstrumentu, sekojiet, lai putekļu aizsargs (4) netiktu bojāts.

- Nodrošiniet, lai bojātais putekļu aizsargs tiktu nekavējoties nomainīts. Nomaiņu ieteicams veikt pilnvarotā klientu apkalpošanas iestādē.

## Darbinstruments SDS plus

### SDS plus darbinstrumenta iestiprināšana (skat. attēlu D)

SDS plus urbjpatronā var vienkārši un ērti iestip‌rināt darbinstrumentus, nelietojot palīgrīkus.

- Nomaināmā darbinstrumenta kātu notīriet un nedaudz ieeļļojiet.
- Nedaudz pagrozot, ievirziet darbinstrumenta kātu instrumenta stiprinājumā (3), līdz tas tur automātiski fiksējas.
- Pavelkot aiz darbinstrumenta, pārbaudiet nobloķēšanos.

Sistēma paredz, ka SDS plus darbinstruments brīvi kustas. Šā iemesla dēļ darbinstruments tukšgaitā rotē ar zināmu radiālu ekscentritāti. Taču tas neietekmē darba precizitāti, jo urbšanas laikā darbinstruments automātiski centrējas.

### SDS plus darbinstrumenta izņemšana (skat. attēlu E)

- Pabīdiet fiksējošo uzmavu (5) uz aizmuguri un izņemiet darbinstrumentu.

## Nomaināmas bezatslēgas urbjpatronas darbinstrumenta nomaiņa

### Darbinstrumenta iestiprināšana (attēls F)

Norāde: nelietojiet darbinstrumentu bez SDS plus stip‌rinājuma triecienurbšanai vai atskaldīšanai! Triecienurbšanas un izcir‌šanas laikā darbinstrumenti bez SDS plus stip‌ri‌nā‌juma un to iestiprināšanai paredzētās urbj‌pat‌ronas var tikt bojātas.

- Ievietojiet nomaināmo bezatslēgas urbjpatronu (1) ar integrētu triecienu apturēšanu.

Norāde: Izmantojiet tikai ātri nospriegojamo nomaināmā urbjatronu GBH 18V-34 CF ar integrētu triecienu apturi konkrētām urbjmašīnām. Šī urbjmašīna ir vienīgais veids, kā nodrošināt, lai āmura urbšanas pneimatiskais trieciena mehānisms nesabojātu ieliktņu instrumentus.

- Stingri turiet nomaināmās bezatslēgas urbjpatronas noturgredzenu (22). Griežot nomaināmās bezatslēgas urbjpatronas priekšējo aptveri (21). atveriet tās darbinstrumenta stiprinājumu tik daudz, lai tajā būtu iespējams ievietot darbinstrumenta kātu. Stingri turiet nomaināmās bezatslēgas urbjpatronas noturgredzenu (22) un spēcīgi grieziet tās priekšējo aptveri (21) bultas virzienā, līdz kļūst skaidri dzirdams raksturīgais sprūda mehānisma troksnis.
- Pārbaudiet darbinstrumenta fiksāciju, nedaudz pavelkot to ārā no urbjpatronas.

Norāde: Ja urbjpatronas darbinstrumenta stiprinājums ir atvērts līdz galam, tad, mēģinot to aizvērt, var notikt tā, ka kļūt dzirdams sprūda mehānisma troksnis, taču darbinstrumenta stiprinājums neaizveras.

Šādā gadījumā vienreiz apgrieziet urbjpatronas priekšējo aptveri (21) pretēji bultas virzienam. Pēc tam urbjpatronu kļūst iespējams aizvērt.

- Pagrieziet kombinēto slēdzi (7) stāvoklī „Urbšana“.

### Darbinstrumenta izņemšana (attēls G)

- Stingri turiet nomaināmās bezatslēgas urbjpatronas noturgredzenu (22). Griežot nomaināmās bezatslēgas urbjpatronas priekšējo aptveri (21) bultas virzienā, atveriet tās darbinstrumenta stiprinājumu tik daudz, lai no tā varētu izvilkt darbinstrumenta kātu.